Κατάλογος αρχηγών κράτους της Ελλάδας

Αυτός είναι ένας κατάλογος των αρχηγών κράτους του σύγχρονου ελληνικού κράτους, από την ίδρυσή του κατά την Ελληνική Επανάσταση μέχρι σήμερα.

## Χρωματοδείκτης

## Α΄ Ελληνική Δημοκρατία (1822–1833)

Η λεγόμενη από ορισμένους Α΄ Ελληνική Δημοκρατία, είναι ένας ιστοριογραφικός όρος για το προσωρινό ελληνικό κράτος κατά τη διάρκεια της Ελληνικής Επανάστασης. Κατά την Προσωρινή Διοίκηση της Ελλάδος και την Ελληνική Πολιτεία δεν υπήρχε το αξίωμα του αρχηγού κράτους. Τα πρόσωπα αυτά ήταν επικεφαλής της εκτελεστικής εξουσίας, είτε ως πρόεδροι του Εκτελεστικού Σώματος, είτε ως πρόεδροι και μέλη κάποιας Διοικητικής Επιτροπής.

## Βασίλειο της Ελλάδας (1832–1924)

### Οίκος του Βίττελσμπαχ (1832–1862)

Η Διάσκεψη του Λονδίνου ήταν μια διεθνής σύσκεψη που συστάθηκε για να εγκαθιδρύσει μια σταθερή κυβέρνηση στην Ελλάδα. Η διαπραγματεύσεις μεταξύ των τριών Μεγάλων Δυνάμεων (Ηνωμένο Βασίλειο της Μεγάλης Βρετανίας και της Ιρλανδίας, Βασίλειο της Γαλλίας, Ρωσική Αυτοκρατορία) κατέληξαν στη δημιουργία του Βασιλείου της Ελλάδας υπό τον Πρίγκιπα της Βαυαρίας. Οι αποφάσεις επικυρώθηκαν με τη Συνθήκη της Κωνσταντινούπολης αργότερα την ίδια χρονιά.

Το συμβούλιο πρόσφερε το θρόνο στον Βαυαρό Πρίγκιπα Όθωνα. Εγκαθίδρυσαν επίσης και τη γραμμή διαδοχής, κατά την οποία το στέμμα θα περνούσε στους απογόνους του Όθωνα, ή στους νεότερους αδελφούς τους αν δεν αποκτούσε απογόνους. Αποφασίστηκε επίσης ότι σε καμία περίπτωση δεν θα πραγματοποιούταν προσωπική ένωση των στεμμάτων της Ελλάδας και της Βαυαρίας.

Από την 6 Φεβρουάριου 1833 (ημερομηνία άφιξης του Όθωνα στην Ελλάδα) μέχρι την 1 Ιουνίου 1835 (οπότε ενηλικιώθηκε ο Όθων) την εξουσία ασκούσε η τριμελής αντιβασιλεία με επικεφαλής τον Ιωσήφ Λουδοβίκο Άρμανσπεργκ.

### Οίκος του Γκλύξμπουργκ (1863–1924)

Την 24 Οκτωβρίου 1862 ο Όθων εκθρονίστηκε με λαϊκή εξέγερση, αλλά ενώ οι Έλληνες απέρριψαν τον Όθωνα, δεν φαίνονταν αντίθετοι στην ιδέα της βασιλείας γενικά. Πολλοί Έλληνες επιδιώκοντας στενότερους δεσμούς με την κατ’ εξοχήν παγκόσμια δύναμη του Ηνωμένου Βασιλείου της Μεγάλης Βρετανίας και της Ιρλανδίας, υποστήριξαν την ιδέα βασιλιάς της Ελλάδας να γίνει ο Πρίγκιπας Αλφρέδος, δευτερότοκος γιος της Βασίλισσας Βικτωρίας και του Πρίγκιπα Αλβέρτου. Ο Υπουργός Εξωτερικών της Αγγλίας Υποκόμης Πάλμερστον πίστευε ότι Έλληνες αδημονούσαν για την αύξηση της επικράτειάς τους, ελπίζοντας ότι επιλογή του Αλφρέδου θα είχε ως αποτέλεσμα την ενσωμάτωση των Ηνωμένου Κράτους των Ιονίων Νήσων στο Βασίλειο της Ελλάδας, το οποίο τότε ήταν βρετανικό προτεκτοράτο.

Όμως, η Διάσκεψη του Λονδίνου είχε απαγορεύσει στις βασιλικές οικογένειες των Μεγάλων Δυνάμεων να αποδεχτούν το στέμμα της Ελλάδας, και σε κάθε περίπτωση, η Βικτωρία ήταν σθεναρά εναντίον της ιδέας. Παρόλο αυτά οι Έλληνες επέμεναν να γίνει δημοψήφισμα για το θέμα του αρχηγού του κράτους την 1 Δεκεμβρίου 1862, το οποίο ήταν και το πρώτο δημοψήφισμα που έγινε στην Ελλάδα.

Ο Πρίγκιπας Αλφρέδος αρνήθηκε τον θρόνο, και ο Πρίγκιπας Γουλιέλμος της Δανίας εκλέχτηκε από την Εθνοσυνέλευση για να γίνει ο Βασιλιάς των Ελλήνων, Γεώργιος Α΄ ο οποίος έφθασε στην Αθήνα και ορκίστηκε επίσημα στην 30 Οκτωβρίου 1863.

## Β΄ Ελληνική Δημοκρατία (1924–1935)

Η Β΄ Ελληνική Δημοκρατία ήταν κοινοβουλευτική δημοκρατία που ανακηρύχθηκε στις 25 Μαρτίου 1924, και επικυρώθηκε με το δημοψήφισμα για την κατάργηση της μοναρχίας. Το διάστημα από τις 19 Δεκεμβρίου 1923, ημερομηνία αναγκαστικής αναχώρησης του Βασιλέα Γεωργίου Β΄ στο εξωτερικό, έως τις 24 Μαρτίου 1924, ασκούσε την αντιβασιλεία ο ναύαρχος Παύλος Κουντουριώτης. Η Β΄ Ελληνική Δημοκρατία καταργήθηκε με το δημοψήφισμα για την μοναρχία του 1935. Ο Παύλος Κουντουριώτης αρχικά διατήρησε τον τίτλο του Αντιβασιλέα μέχρι τις 15 Μαρτίου 1924 όταν μετονομάστηκε το Βασίλειον της Ελλάδος σε Ελληνική Πολιτεία και ονομάστηκε Κυβερνήτης της Ελληνικής Πολιτείας. Ονομάστηκε Πρόεδρος της Ελληνική Δημοκρατίας με σχετικό ψήφισμα της Δ΄ Συντακτικής Συνέλευσης στις 24 Μαΐου 1925 όταν η Ελληνική Πολιτεία μετονομάστηκε σε Ελληνική Δημοκρατία.

## Βασίλειο της Ελλάδας (1935–1973)

### Οίκος του Γκλύξμπουργκ (1935–1973)

Στις 10 Οκτωβρίου 1935 ο Γεώργιος Κονδύλης με κίνημα κατάργησε την προεδρική δημοκρατία και μετά την διεξαγωγή νόθου δημοψηφίσματος τον Νοέμβριο του 1935, επανεγκατέστησε την βασιλευομένη κοινοβουλευτική δημοκρατία. Ο ίδιος ανέλαβε την αντιβασιλεία μέχρι τις 25 Νοεμβρίου 1935, ημερομηνία κατά την οποία επέστρεψε ο Γεώργιος Β΄.

## Ελληνική Δημοκρατία – Στρατιωτική Δικτατορία (1973–1974)

Την 1η Ιουνίου 1973 η χούντα κατάργησε τη μοναρχία και την αντικατέστησε με την Προεδρευόμενη Κοινοβουλευτική Δημοκρατία. Η κατάργηση της μοναρχίας εγκρίθηκε με το δημοψήφισμα που έγινε στις 29 Ιουλίου 1973.

## Γ΄ Ελληνική Δημοκρατία (1974–Σήμερα)

Στις 24 Ιουλίου 1974 η στρατιωτική δικτατορία των Συνταγματαρχών ανατράπηκε και η κοινοβουλευτική δημοκρατία αποκαταστάθηκε. Διεξήχθη και δεύτερο δημοψήφισμα στις 8 Δεκεμβρίου 1974, που επιβεβαίωσε την κατάργηση της μοναρχίας και την καθιέρωση της Προεδρευόμενης Κοινοβουλευτικής Δημοκρατίας, με τον Πρόεδρο της Ελληνικής Δημοκρατίας ως αρχηγό του κράτους.

Μέχρι την εκλογή Προέδρου από τη Βουλή των Ελλήνων, στο θώκο παρέμεινε ο Φαίδων Γκιζίκης, ενώ προσωρινός Πρόεδρος της Ελληνικής Δημοκρατίας, μέχρι την ψήφιση του Συντάγματος εξελέγη ο Μιχαήλ Στασινόπουλος. Πρώτος με βάση τις διατάξεις του Συντάγματος εκλεγείς Πρόεδρος της Ελληνικής Δημοκρατίας υπήρξε ο Κωνσταντίνος Τσάτσος. Πρώτος Πρόεδρος με μειωμένες αρμοδιότητες υπήρξε ο Χρήστος Σαρτζετάκης, που διαδέχθηκε τον μόνο μέχρι σήμερα διατελέσαντα αναπληρωτή πρόεδρο Ιωάννη Αλευρά.

## Τίτλοι του Αρχηγού Κράτους της Ελλάδας

## Δείτε επίσης
* Κατάλογος Προέδρων της Ελληνικής Δημοκρατίας
* Κατάλογος βασιλέων της Ελλάδας
* Κατάλογος αντιβασιλέων της Ελλάδας
* Κατάλογος πρωθυπουργών της Ελλάδας
* Πολιτικό σύστημα της Ελλάδας

## Παραπομπές


## Εξωτερικοί σύνδεσμοι
* 
* 
* Κατάλογος αρχηγών κράτους της Ελλάδας

Ελλαδα
Αρχηγοί Κράτους
Αρχηγοί Κράτους
Αρχηγοί Κράτους